জেরি এডামস
জেরার্ড জেরি এডামস (ইংরেজি: Gerard Gerry Adams; জন্ম: ৬ অক্টোবর, ১৯৪৮) উত্তর আয়ারল্যান্ডের বেলফাস্টে জন্মগ্রহণকারী আইরিশ রাজনীতিবিদ। তিনি শিন ফেইন নামীয় রাজনৈতিক দলের বর্তমান সভাপতি। দলটি উত্তর আয়ারল্যান্ডকে আয়ারল্যান্ড প্রজাতন্ত্রের সাথে সংযুক্তির লক্ষ্যে আন্দোলন করছে। তিনি বেলফাস্টের উত্তর আয়ারল্যান্ডের আইনসভা ও বেলফাস্ট ওয়েস্ট থেকে নির্বাচিত সংসদ সদস্য হিসেবে ব্রিটিশ কমন্স সভায় প্রতিনিধিত্ব করছেন। কিন্তু তিনি সংসদে যান না। কারণ তিনি মনে করেন, ব্রিটেনের উত্তর আয়ারল্যান্ডের উপর নিয়ন্ত্রণ ভার গ্রহণ করার অধিকার নেই।